wannaphong/clean_thaiwikipedia huggingface dataset:
# พระนางวีรลักษมี
พระนางวีรลักษมี หรือ พระนางนฤปตินนทรลักษมี (เขมร : វីរ៉ាឡាក់ស្មី, ណារូផាទីនថនឡាក់ស៊ី ; โรมัน :  Viralakshmi, Narupatindralakshmi) (ศตวรรษที่ 10 - ศตวรรษที่ 11) เป็นพระราชินีแห่งอาณาจักรพระนคร อภิเษกสมรสกับพระเจ้าสุริยวรมันที่ 1 พระนามของพระนางวีรลักษมี หมายถึง โชคแห่งอำนาจ

 พระราชประวัติ 
พระองค์เป็นพระราชธิดาของพระเจ้าชัยวีรวรมัน เป็นพระราชมารดาของพระเจ้าภูวนาทิตย์และพระเจ้าหรรษวรมันที่ 3

ในจารึกได้กล่าวว่า “พระเจ้าสุริยวรมันที่ 1 ได้เคยถวายมงกุฏ ต่างหู อาภรณ์ ทองคำ และของต่างๆ มากมาย และพระองค์ยังถวายเกี้ยวทองคำแก่พระนางวีรลักษมี เมื่อพระองค์ขออภิเษกกับพระนาง พระเจ้านรปตินทรวรมันและพระเจ้าภูวนาทิตย์พระเชษฐาของพระองค์ ได้รับสิทธิพิเศษอย่างมากและพระเชษฐาองค์ที่ 2 ได้รับตำแหน่งเป็นเจ้าชายแห่งวนาปุระ เชื่อว่าการอภิเษกสมรสครั้งนี้จะช่วยให้พระเจ้าสุริยวรมันที่ 1 ในการขึ้นครองราชย์ได้อย่างง่ายขึ้น”

พระเจ้าสุริยวรมันที่ 1 ขึ้นครองราชสมบัติในปี พ.ศ.1593 โดยพระเจ้าอุทัยทิตยวรมันที่ 2 ซึ่งอาจจะพระโอรสของพระนางวีรลักษมี ซึ่งก่อนหน้านี้มีพระนามว่า ภูวนาทิตย์ พระองค์เป็นพระอัยยิกาของพระนางวิชเยนทรลักษมีพระธิดาของพระเจ้าอุทัยทิตยวรมันที่ 2
# ลีเจียนออฟออเนอร์
ลีเจียนออฟออเนอร์The AFP Adjutant General, AFP Awards and Decorations Handbook, 1995, 1997, 2014, OTAG, .  หรือ เครื่องอิสริยาภรณ์เกียรติยศแห่งฟิลิปปินส์ เป็นเครื่องอิสริยาภรณ์ของประเทศฟิลิปปินส์ มีศักดิ์เสมอกับเครื่องอิสริยาภรณ์ลากันดูลาและเครื่องอิสริยาภรณ์ซิกาตูนา สร้างขึ้นในสมัยของประธานาธิบดีมานูเอล โรฮัส และออกคำสั่งโดยกองทัพบกฟิลิปปินส์เมื่อวันที่ 3 กรกฎาคม พ.ศ. 2490 โดยดวงตราและดาราได้แบบอย่างมาจากลีเจียนออฟเมอริตของสหรัฐ และมีทั้งสิ้นสี่ชั้นเช่นเดียวกันกับลีเจียนออฟเมอริต ก่อนจะมีการเพิ่มลำดับชั้นเป็น 6 ชั้นในปี พ.ศ. 2546 มอบให้แก่ทหารและพลเรือนทั้งชาวฟิลิปปินส์และชาวต่างชาติที่กระทำคุณประโยชน์ที่เกี่ยวข้องกับกองทัพฟิลิปปินส์และเป็นไปเพื่อรักษาเกียรติภูมิของประเทศฟิลิปปินส์ โดยจะมอบให้กับบุคคลอันสมควรจะได้รับในวันชาติฟิลิปปินส์ (12 มิถุนายน) ของทุกปี

 ลำดับชั้น 
 แพรแถบย่อ พ.ศ. 2490 - 2546 
แพรแถบย่อและลำดับชั้น100px|center<small>ชั้นเลฮิโยนาริโย100px|center<small>ชั้นปินูโน100px|center<small>ชั้นโกมันดัน100px|center<small>ชั้นปุนอง โกมันดัน

 แพรแถบย่อ ตั้งแต่ พ.ศ. 2546 
แพรแถบย่อและลำดับชั้น100px|centerเบญจมาภรณ์
<small>ชั้นเลฮิโยนาริโย100px|centerจัตุรถาภรณ์
<small>ชั้นปินูโน100px|centerตริตาภรณ์
<small>ชั้นโกมันดัน100px|centerทวีติยาภรณ์
<small>ชั้นมารังกัล นา ปินูโน100px|centerประถมาภรณ์
<small>ชั้นมารังกัล นา โกมันดัน100px|centerสายสร้อย
<small>ชั้นปุนอง โกมันดัน

 สมาชิกแห่งอิสริยาภรณ์ที่มีชื่อเสียง 
 ชาวฟิลิปปินส์ 
 เฟอร์ดินานด์ มาร์กอส - อดีตประธานาธิบดีคนที่ 10, อดีตนายกรัฐมนตรีคนที่ 3
 ฟิเดล รามอส - อดีตประธานาธิบดีคนที่ 12
 อีเมลดา มาร์กอส - ภรรยาเฟอร์ดินานด์
 เบนิกโน อากีโน จูเนียร์ - อดีตผู้นำฝ่ายค้าน
 แมนนี ปาเกียว - นักมวย, นักการเมือง

 ชาวไทย 
 พระบาทสมเด็จพระมหาภูมิพลอดุลยเดชมหาราช บรมนาถบพิตร (ทรงได้รับการทูลเกล้าฯ ถวายเมื่อปี พ.ศ. 2511)Photo
 จอมพล ถนอม กิตติขจร
 พล.อ. ชวลิต ยงใจยุทธราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องอิสริยาภรณ์ต่างประเทศ , เล่ม 114 ตอนที่ 16 ข หน้า 1, 30 มิถุนายน 2540
 พล.อ. จิร วิชิตสงคราม
 พล.อ. กฤษณ์ สีวะรา
 พล.อ.อ. ทวี จุลละทรัพย์
 พล.อ. มงคล อัมพรพิสิฏฐ์ราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องอิสริยาภรณ์ต่างประเทศ , เล่ม ๑๑๘ ตอนที่ ๑๐ ข หน้า ๒, ๗ มิถุนายน ๒๕๔๔
 เกษม ศรีพยัคฆ์
 พลเอก เปรม ติณสูลานนท์

 ชาวต่างประเทศอื่น ๆ 

 : สมเด็จพระราชาธิบดีสุลต่านฮัสซานัล โบลเกียห์
 : เจียง ไคเช็ก
 : ซูการ์โน
 : สมเด็จพระจักรพรรดิอากิฮิโตะ
 : สมเด็จพระราชาธิบดีฆวน การ์โลสที่ 1 แห่งสเปน
 : ฟรันซิสโก ฟรังโก
 : ดไวต์ ดี. ไอเซนฮาวร์
 : ดักลาส แมกอาเธอร์
 : ฮิลลารี คลินตัน
# จักรพรรดิมักซิมีนุส ดาซา
กาเลริอุส วาเลริอุส มาซิมินุส เสด็จพระราชสมภพในพระนาม ดาซา (กรีก: Μαξιμίνος; 20 พฤศจิกายน ประมาณ ค.ศ. 270 – ประมาณ กรกฎาคม ค.ศ. 313) เป็นจักรพรรดิแห่งโรมันระหว่างปี ค.ศ. 310 จนถึงปี ค.ศ. 313 พระองค์ทรงเข้าไปพัวพันกับสงครามกลางเมืองจตุราธิปไตยระหว่างผู้อ้างสิทธิ์ในการควบคุมที่เป็นคู่แข่งทางการเมืองของจักรวรรดิ ซึ่งพระองค์ทรงพ่ายแพ้ให้กับจักรพรรดิลิกินิอุส พระองค์ทรงเป็นผู้ปกครองนอกรีตที่ทรงมุ่งมั่น พระองค์ทรงเข้าร่วมในการข่มเหงชาวคริสเตียนครั้งสุดท้ายก่อนที่จะออกพระราชโองการยอมความเมื่อใกล้เสด็จสวรรคต จักรมาซิมินุสเป็นจักรพรรดิโรมันพระองค์สุดท้าย และเป็นบุคคลสุดท้ายที่มีทรงตำแหน่งเป็นฟาโรห์ ส่งผลให้ตำแหน่งฟาโรห์ ซึ่งเป็นตำแหน่งผู้ปกครองที่ใช้มาอย่างยาวนานนับ 3,400 ปีนั้นได้สิ้นสุดลง

 เชิงอรรถ
# สาธารณรัฐโซเวียตยูเครน
สาธารณรัฐโซเวียตยูเครน  เป็นหนึ่งในการก่อตัวกึ่งรัฐของโซเวียตก่อนหน้านี้ (สาธารณรัฐประชาชนยูเครนแห่งโซเวียต) โดยรัฐบาลโซเวียตที่ฝักใฝ่บอลเชวิคและกลุ่มผู้ฝักใฝ่รัสเซียในฮาร์คอฟ

 ประวัติศาสตร์ 
ประวัติศาสตร์ของสาธารณรัฐยูเครนในฐานะสาธารณรัฐโซเวียตยูเครนและรัฐบาลเริ่มตั้งแต่วันที่ 24-25 ธันวาคม 1917 เมื่อในคาร์กิวมีการประชุมสภาสภายูเครนทั้งหมดครั้งแรก (ราดาส โซเวียต) ซึ่งประกาศยูเครนเป็นสาธารณรัฐประชาชนยูเครน สาธารณรัฐประชาชนยูเครนของโซเวียต – สาธารณรัฐโซเวียตยูเครน สภาคองเกรสได้ตัดสินใจที่จะเป็นพันธมิตรใกล้ชิดกับสาธารณรัฐรัสเซีย และได้รับเลือกจากคณะกรรมการบริหารกลาง (ยูเครน: ЦВК)

ได้รับการปฏิรูปเมื่อวันที่ 19 มีนาคม 1918 ที่สภาโซเวียตแห่งยูเครนทั้งหมดครั้งที่สองในเมืองเยคาเตอริโนสลาฟ หลังจากการลงนามในสนธิสัญญาเบรสท์-ลีตอฟสก์โดยสหพันธ์สาธารณรัฐสังคมนิยมโซเวียตรัสเซีย เมื่อวันที่ 3 มีนาคม รัฐบาลและประชาชนของโซเวียตซึ่งสนับสนุนพันธมิตรอย่างใกล้ชิดกับสาธารณรัฐโซเวียตรัสเซีย หลังจากชัยชนะของรัฐบาลโซเวียตในยูเครน สาธารณรัฐประชาชนยูเครนได้รับการเปลี่ยนโฉมอย่างเป็นทางการในสาธารณรัฐโซเวียตยูเครน และสาธารณรัฐสังคมนิยมโซเวียตยูเครน ซึ่งกลายเป็นหนึ่งในผู้ร่วมก่อตั้งสหภาพโซเวียต

กองกำลังทหารของรัฐบาลโซเวียตแห่งสาธารณรัฐยูเครนในเวลานั้นเรียกว่ากองทัพคอสแซคแดง ซึ่งต่อมาเป็นส่วนหนึ่งของกองทัพแดงของสหภาพโซเวียต

สาธารณรัฐนี้รวมตัวจากสาธารณรัฐประชาชนยูเครนแห่งโซเวียต สาธารณรัฐโซเวียตดอแนตสก์–กรือวึยรีห์ และสาธารณรัฐโซเวียตออแดซาเข้าเป็นส่วนหนึ่งของรัสเซียโซเวียต อย่างไรก็ตามไม่นานก็ถูกยึดครองโดยกองกำลังของฝ่ายมหาอำนาจกลางและสาธารณรัฐประชาชนยูเครน

วันที่ 18 เมษายน 1918 ที่เมืองตากันร็อก การประชุมครั้งต่อไปของคณะกรรมการบริหารกลางของโซเวียตประกาศว่ารัฐบาลของโซเวียตยูเครน คณะกรรมการบริหารกลางของยูเครน และสำนักเลขาธิการประชาชนได้รวมกันเป็น "สำนักยูเครน" เพื่อชี้นำผู้ก่อความไม่สงบ ต่อสู้กับการยึดครองของเยอรมัน
# กาบรี เบย์กา
กาบรีแยล เบย์กา นอบัส (เกิด 27 พฤษภาคม ค.ศ. 2002) เป็นนักฟุตบอลอาชีพชาวสเปนที่เล่นในตำแหน่งกองกลางตัวกลางให้กับทีมเซลตาเดบิโก

 ระดับสโมสร 
เบย์กาเกิดที่โอโปร์ริญโญ จังหวัดโปนเตแบดรา แคว้นกาลิเซีย และอยู่ในระบบเยาวชนของเซลตาเดบิโก เขาเปิดตัวกับทีมสำรองของสโมสรเมื่ออายุ 17 ปีในวันที่ 25 สิงหาคม ค.ศ. 2019 ในศึกเซกุนดาดิบิซิออน เบ ที่ออกไปเยือนอินเตร์นาซิโอนัลเดมาดริด แล้วเสมอกัน 2–2

เบย์กาทำประตูแรกของเขาเมื่อวันที่ 1 ธันวาคมปีเดียวกัน ในเกมที่แพ้ 1–6 ต่อเซเด อัตเลติโกบาเลอาเรส เขาประเดิมสนามให้กับทีมชุดใหญ่ในลาลิกาเมื่อวันที่ 19 กันยายนของปีถัดมา โดยลงมาแทนเรนาโต ตาเปีย ในฐานะตัวสำรองในช่วงท้ายเกม ในเกมเปิดบ้านชนะบาเลนเซีย 2–1
# ลักษมณา
ลักษมณา  เป็นตำแหน่งที่คล้ายกับตำแหน่งพลเรือเอกในกองทัพของรัฐสุลต่านมลายูและในประเทศปัจจุบันอย่างอินโดนีเซียและมาเลเซีย เนื่องจากเอเชียตะวันออกเฉียงใต้เคยเป็นส่วนหนึ่งของIndosphereของเกรตเตอร์อินเดียทั้งในช่วงต้นจนกระทั่งหลังจักรวรรดิศรีวิชัย ทำให้มีการใช้งานตำแหน่งฮินดูที่ใช้ภาษาสันสกฤต คำว่าลักษมณามาจากคำว่า พระลักษมณ์ บุคคลในรามายณะ มหากาพย์ฮินดู

รัฐสุลต่านมะละกา
ลัักษมณาในรัฐสุลต่านมะละกาทำหน้าที่รักษาความปลอดภัยทางทะเลของรัฐสุลต่าน และที่สำคัญที่สุดคือเส้นทางการค้าระหว่างจีน-อินเดียในช่องแคบมะละกา เนื่องจากเส้นทางการค้านั้นเป็นเส้นชีวิตของจักรวรรดิ เขาเป็นผู้บังคับบัญชากองเรือมะละกาอย่างเต็มที่ เป็นรองเพียงเบินดาฮารากับสุลต่าน

ลักษมณาที่มีชื่อเสียงที่สุดของมะละกาคือฮัง ตัวะฮ์

การใช้งานในปัจจุบัน
# โรมิโอ เบคแคม
โรมิโอ เจมส์ เบคแคม (เกิด 1 กันยายน ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งกองหน้าให้กับเบรนต์ฟอร์ด บี ซึ่งเป็นทีมสำรองของเบรนต์ฟอร์ด เขาเป็นลูกชายคนที่สองของอดีตกัปตันทีมชาติอังกฤษ เดวิด เบคแคม และวิกทอเรีย เบคแคม ดีไซเนอร์และสมาชิกวงสไปซ์เกิลส์

 ชีวิตในวัยเด็ก 
โรมิโอเกิดที่โรงพยาบาลพอร์ตแลนด์ในนครเวสต์มินสเตอร์ กรุงลอนดอน เขาเป็นลูกชายคนที่ 2 ของเดวิด เบคแคม อดีตกัปตันทีมชาติอังกฤษ และวิกทอเรีย เบคแคม นักร้องที่ผันตัวมาเป็นแฟชั่นดีไซเนอร์ พี่น้องของเขา บรูคลิน เบคแคม และ ครูซ เบคแคม เคยเล่นฟุตบอลกับเขาที่อาร์เซนอล อย่างไรก็ตาม ทั้งคู่ถูกปล่อยออกจากระบบเยาวชนของสโมสร เขายังคงเป็นผู้สนับสนุนของอาร์เซนอล

 หมายเหตุ
# ปัจฉิมปัญหา
"ปัจฉิมปัญหา"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในสหราชอาณาจักรในเดือนธันวาคม ค.ศ. 1893 และในนิตยสารแม็กคลูร์เออในสหรัฐอเมริกาในชื่อภาษาอังฤษว่า "The Adventure of the Final Problem" เมื่อเดือนธันวาคม ค.ศ. 1893 เป็นเรื่องสั้นลำดับสุดท้ายที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ

เรื่องราวเกิดขึ้นในปี ค.ศ. 1891 เป็นการเปิดตัวตัวละครศาสตราจารย์มอริอาร์ตีผู้บงการอาชญากรรม เดิมโคนัน ดอยล์ตั้งใจว่าจะให้เป็นเรื่องสั้นเรี่องสุดท้ายของโฮมส์ที่จบลงด้วยการตายของโฮมส์ แต่ภายหลังดอยล์ถูกรบเร้าให้ฟื้นคืนชีพโฮมส์ในนวนิยายและเรื่องสั้นเพิ่มเติมในภายหลัง

ดอยล์จัดอันดับให้ "ปัจฉิมปัญหา" อยู่ในอันดับที่ 4 ในรายการเรื่องสั้นของโฮมส์ 12 เรื่องที่ชื่นชอบ

 ประวัติการตีพิมพ์ 
"ปัจฉิมปัญหา" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนธันวาคม ค.ศ. 1893 และในสหรัฐอเมริกาในนิตยสารแม็กคลูร์เออในเดือนเดียวกัน และยังตีพิมพ์ในนิตยสารสแตรนด์ฉบับสหรัฐในเดือนมกราคม ค.ศ. 1894Smith (2014), p. 100.  ในนิตยสารสแตรนด์มีภาพวาดประกอบเนื้อเรื่อง 9 ภาพวาดโดยซิดนีย์ พาเก็ตCawthorne (2011), p. 94. ในนิตยสารแม็กคลูร์เออ มีภาพวาดประกอบ 11 ภาพวาดโดย แฮร์รี ซี. เอ็ดเวิดส์Klinger, Leslie (ed.). The New Annotated Sherlock Holmes, Volume I (New York: W. W. Norton, 2005). pp. 716, 745.  เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกาCawthorne (2011), p. 75.
# สัญญานาวี
"สัญญานาวี"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในสหราชอาณาจักรในเดือนตุลาคมและพฤศจิกายน ค.ศ. 1893 และในนิตยสารฮาเพอส์วีกลีในสหรัฐอเมริกาเมื่อวันที่ 14 และ 21 ตุลาคม ค.ศ. 1893 เป็นเรื่องสั้นลำดับที่ 11 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุในฉบับที่ตีพิมพ์ในอังกฤษ และเป็นลำดับที่ 10 จากทั้งหมด 11 เรื่องใน เรื่องสั้นเชอร์ล็อก โฮมส์ ชุด จดหมายเหตุ ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว") 

ดอยล์จัดอันดับให้ "สัญญานาวี" อยู่ในอันดับที่ 19 ในรายการเรื่องสั้นของโฮมส์ 19 เรื่องที่ชื่นชอบTrivia on Sir Arthur Conan Doyle's Favorite Sherlock Holmes Stories | Trivia Library  

 ประวัติการตีพิมพ์ 
"สัญญานาวี" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนตุลาคมและพฤศจิกายน ค.ศ. 1893 และในสหรัฐอเมริกาในนิตยสารฮาเพอส์วีกลี (ในชื่อเรื่องภาษาอังกฤษว่า "The Naval Treaty")  เมื่อวันที่ 14 และ 21 ตุลาคม ค.ศ. 1893 และยังตีพิมพ์ในนิตยสารสแตรนด์ฉบับสหรัฐในอีก 1 เดือนหลังตีพิมพ์ในฉบับสหราชอาณาจักรSmith (2014), p. 99.  ในนิตยสารสแตรนด์มีภาพวาดประกอบเนื้อเรื่อง 8 ภาพวาดโดยซิดนีย์ พาเก็ตในเดือนตุลาคม ค.ศ. 1893 และ 7 ภาพในเดือนพฤศจิกายน ค.ศ. 1893Cawthorne (2011), p. 92. ในนิตยสารฮาเพอส์วีกลี มีภาพวาดประกอบ 2 ภาพวาดโดย W. H. Hyde ในส่วนแรกของเรื่อง  และอีก 2 ภาพในส่วนที่สองของเรื่อง เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกาCawthorne (2011), p. 75.
# พระนางจักรวัติราชเทวี
พระนางจักรวัติราชเทวี (เขมร : ចក្រវាទីរាជទេវី) พระองค์เป็นพระมเหสีในพระเจ้าชัยวรมันที่ 8សៀវភៅ អ្នកនិពន្ធខ្មែរ ព្រះបាទ អង្គ ដួង ព្រះជីវប្រវត្តិ ស្នាព្រះហស្ថ (ដោយ លោកសាស្ត្រាចារ្យ លាង ហាប់អាន) พระองค์เป็นพระราชธิดาของพราหมณ์หฤษีเกศชัยมหาประธานกับพระนางศรีประภา พระนางเป็นญาติกับพราหมณ์ชัยมังคลารถที่ 2พระเจ้าชัยวรมันที่ 8 ทรงหวนกลับมานับถือศาสนาพราหมณ์វចនានុក្រមសម្តេចសង្ឃរាជ ជួន ណាត เป็นพระราชมารดาของพระนางศรีนทรภูเปศวรจุฑา
# วอเตอร์บอย รักใสใส วัยรุ่นชอบ
วอเตอร์บอย รักใสใส...วัยรุ่นชอบ เป็นภาพยนต์ดรามาเกี่ยวกับแอลจีบีที พ.ศ. 2558 กำกับโดยราชิต กุศลคูณสิริ และนำแสดงโดยอนุภาษ เหลืองสดใส รับบท "น้ำ", และปภังกร ฤกษ์เฉลิมพจน์ รับบท "หมึก" ได้ฉายรอบปฐมทัศน์ที่ประเทศไทย

ในช่วงต้นเดือนมีนาคม พ.ศ. 2558 มีการจะดัดแปลงภาพยนตร์ชุดวอเตอร์บอยเดอะซีรีส์ขึ้นใหม่โดยนักแสดงชุดใหม่ โดยเพิ่มตัวละครใหม่อย่างพีระพัฒน์ วัฒนเศรษฐศิริ รับบท "หวาย" และฐิติภูมิ เตชะอภัยคุณ รับบท "อาโป" เริ่มออกอากาศในวันที่ 9 เมษายน พ.ศ. 2560

 นักแสดง 
อนุภาษ เหลืองสดใส รับบท น้ำ
นพพล โกมารชุน รับบท โค้ชหนึ่ง
ปภังกร ฤกษ์เฉลิมพจน์ รับบท หมึก
ณัชชารีย์ กิจวิริยะธนโชติ รับบท นุ่น
อัศวพัทธ์ อัศวธีรากุล รับบท นาย
วิศรุต หิมรัตน์ รับบท กานต์

 ผลตอบรับ 
ภาพยนตร์เข้าฉายเมื่อวันที่ 22 ตุลาคม พ.ศ. 2558"“รักใสใส…วัยรุ่นชอบ” ลุ้น!คู่จิ้นฟินเว่อร์ อ่านข่าวต่อได้ที่," Thai Rath, 21 October 2015, URL accessed 13 September 2016. มาดามอองทัวร์ นักวิจารณ์หนังสือพิมพ์ ไทยรัฐ กล่าวว่า แม้ชื่อเรื่องวอเตอร์บอยจะมองว่าภาพยนตร์เรื่องนี้เกี่ยวกับการว่ายน้ำ แต่เป็นเรื่องเกี่ยวกับความสัมพันธ์ระหว่างพ่อกับลูกและเรื่องราวความรักมากกว่า ซึ่งแนะนำภาพยนตร์เรื่องนี้เกี่ยวกับบรรยากาศของภาพยนตร์Madame Aung Tour, "มาดูกับมาดาม: รักใสใสของนักกีฬาว่ายน้ำ vs. เพชฌฆาตแม่มด," Thai Rath, 22 October 2015, URL accessed 13 September 2016. โคโคนัตแบงค็อก ระบุว่า หากไม่มีเส้นเรื่องเกี่ยวกับแอลจีบีที ภาพยนตร์เรื่องนี้ก็จะเป็นเรื่องราวของความรักทั่วไปNatcha Durongphant, "New releases: Gay swimmers, psycho grandparents, and redeeming rappers," Coconuts Bangkok 21 October 2015, URL accessed 13 September 2016.
# ณัฐพงษ์ เรืองปัญญาวุฒิ
ณัฐพงษ์ เรืองปัญญาวุฒิ (เกิด 18 พฤษภาคม พ.ศ. 2530) ชื่อเล่น เท้ง เป็นนักการเมืองชาวไทย ปัจจุบันดำรงตำแหน่ง ผู้นำฝ่ายค้านในสภาผู้แทนราษฎร และ หัวหน้าพรรคประชาชน อดีตรองเลขาธิการฝ่ายพัฒนาระบบข้อมูลและดิจิทัลของพรรคก้าวไกล และอดีตสมาชิกสภาผู้แทนราษฎรกรุงเทพมหานคร

 ประวัติ 
ณัฐพงษ์ เกิดเมื่อวันที่ 18 พฤษภาคม พ.ศ. 2530 เป็นบุตรชายคนที่ 4 ของสุชาติ เรืองปัญญาวุฒิ กรรมการผู้จัดการใหญ่ บริษัท ชนันธร ดีเวลลอปเม้นท์ กรุ๊ป จำกัด ประกอบธุรกิจด้านพัฒนาอสังหาริมทรัพย์ และประธานกรรมการ บริษัท เรืองปัญญา เคหะการ จำกัด

ณัฐพงษ์สำเร็จการศึกษาระดับมัธยมศึกษาจากโรงเรียนทวีธาภิเศก และสำเร็จการศึกษาระดับปริญญาตรี วิศวกรรมศาสตรบัณฑิต (วิศวกรรมคอมพิวเตอร์) จากคณะวิศวกรรมศาสตร์ จุฬาลงกรณ์มหาวิทยาลัย ก่อนทำงานการเมือง ณัฐพงษ์เคยเป็นผู้บริหาร บริษัท แอ๊บโซลูท เมเนจเม้นท์ โซลูชั่นส์ จำกัดเปิดธุรกิจของครอบครัวของ ‘ณัฐพงษ์ เรืองปัญญาวุฒิ’ ตัวเต็งมาแรงนั่ง รัฐมนตรีว่าการกระทรวงดิจิทัลฯ จากพรรคก้าวไกล 

 งานการเมือง 
ณัฐพงษ์ได้รับการเลือกตั้งเป็นสมาชิกสภาผู้แทนราษฎร ชุดที่ 25 ในฐานะสมาชิกสภาผู้แทนราษฎรกรุงเทพมหานคร เขตเลือกตั้งที่ 28 จากพรรคอนาคตใหม่ ต่อมาเมื่อพรรคอนาคตใหม่ถูกศาลรัฐธรรมนูญสั่งยุบพรรคจากคดียุบพรรคการเมือง พ.ศ. 2563 ณัฐพงษ์ได้ย้ายมาสังกัดพรรคก้าวไกล ขณะดำรงตำแหน่งสมาชิกสภาผู้แทนราษฎร ณัฐพงษ์ได้ดำรงตำแหน่งกรรมาธิการงบประมาณ ในปี 2562-2566

ในการเลือกตั้งทั่วไป พ.ศ. 2566 ณัฐพงษ์ได้รับการเลือกตั้งเป็นสมาชิกสภาผู้แทนราษฎรแบบบัญชีรายชื่อ พรรคก้าวไกลสมาชิกสภาผู้แทนราษฎรแบบบัญชีรายชื่อ และเคยดำรงตำแหน่งประธานคณะกรรมาธิการการศึกษา การจัดทำและติดตามการบริหารงบประมาณ สภาผู้แทนราษฎร ชุดที่ 26

ภายหลังพรรคก้าวไกลถูกศาลรัฐธรรมนูญสั่งยุบพรรคอีกครั้งจากคดียุบพรรคการเมือง พ.ศ. 2567 ณัฐพงษ์ได้ย้ายมาสังกัดพรรคประชาชนตั้งแต่วันที่ 9 สิงหาคม และดำรงตำแหน่งหัวหน้าพรรค และเนื่องจากพรรคประชาชนมีจำนวนสมาชิกสภาผู้แทนราษฎรมากที่สุดในกลุ่มพรรคการเมืองที่ไม่มีสมาชิกดำรงตำแหน่งรัฐมนตรี ประธานสภาผู้แทนราษฎร และรองประธานสภาผู้แทนราษฎร ทำให้ภายหลังการเสร็จสิ้นการแถลงนโยบายของคณะรัฐมนตรีไทย คณะที่ 64 ณัฐพงษ์จึงเป็นผู้นำฝ่ายค้านในสภาผู้แทนราษฎรไปโดยปริยาย และมีพระบรมราชโองการโปรดเกล้าฯ แต่งตั้งเมื่อวันที่ 25 กันยายน โดยประกาศลงในราชกิจจานุเบกษาเมื่อวันที่ 1 ตุลาคม และณัฐพงษ์ได้เข้ารับพระบรมราชโองการโปรดเกล้าฯ แต่งตั้งในวันเดียวกัน โดยเขาเป็นผู้นำฝ่ายค้านในสภาผู้แทนราษฎรไทยที่มีอายุน้อยที่สุดเมื่อเข้าดำรงตำแหน่ง ที่อายุ  ทำลายสถิติเดิมของอภิสิทธิ์ เวชชาชีวะ อดีตหัวหน้าพรรคประชาธิปัตย์ ที่รับตำแหน่งผู้นำฝ่ายค้านครั้งแรกในอายุ 

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคอนาคตใหม่ → พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน
 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๑, ๒๒ มกราคม ๒๕๖๔
# วัดอินทาราม (อำเภอพระนครศรีอยุธยา)
วัดอินทาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 42 ไร่ 188 ตารางวา  มีที่ธรณีสงฆ์ 2 แปลง  เนื้อที่ 2 ไร่ 1 งาน 40 ตารางวา 

วัดอินทาราม หรือชาวบ้านเรียกว่า วัดอินท์ ตามประวัติวัดระบุว่าสันนิษฐานว่า สมเด็จพระอินทราชาเจ้า หรือ สมเด็จพระนครินทราธิราช เป็นผู้สร้าง แต่โดยมีหลักฐานแน่ชัด จึงประมาณปีสร้างวัดไว้เพื่อเป็นหลักในการศึกษาค้นคว้า คือประมาณ พ.ศ. 2310 อย่างไรก็ดีข้อมูลจากสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1920 ได้รับพระราชทานวิสุงคามสีมาเมื่อ พ.ศ. 1930 เป็นวัดร้างเมื่อคราวกรุงศรีอยุธยาถูกข้าศึกตีแตก ต่อมาในปลายสมัยพระบาทสมเด็จพระจุลจอมเกล้าเจ้าอยู่หัว ได้รับการบูรณะขึ้นเป็นวัดมีพระสงฆ์ขึ้นมาอีกครั้งหนึ่ง  เกี่ยวกับการศึกษา  ทางวัดได้เปิดสอนพระปริย์ติธรรมตั้งแต่ พ.ศ. 2516 เป็นต้นมา

อาคารเสนาสนะที่สำคัญ ได้แก่ อุโบสถกว้าง 10 เมตร ยาว 22 เมตร สร้างเมื่อ พ.ศ. 2543 หอสวดมนต์กว้าง 10 เมตร  ยาว 22 เมตร สร้างเมื่อ พ.ศ. 2523 หอสวดมนต์กว้าง 10 เมตร ยาว 22 สร้าง พ.ศ. 2524  โครงสร้างคอนกรีตเสริมเหล็กและไม้  กุฏิสงฆ์จำนวน 7 หลัง  และหอระฆัง 1 หลัง  สำหรับปูชนียวัตถุมี พระประธานภายในอุโบสถ มีชื่อเรียกว่า "หลวงพ่อโต" เป็นพระพุทธรูปปูนปั้นปางมารวิชัย เป็นพระพุทธรูปอยู่ในพระอิริยาบถนั่งขัดสมาธิ

รายนามเจ้าอาวาส
 เจ้าอธิการบุญ  ประมาณ พ.ศ. 2475
 พระอธิการทรง
 พระอธิการปิ่น
 พระอธิการจันทร์
 พระอธิการชั้ว
 พระอธิการลาภ
  พระอธิการบุญมา ปภสฺสโร
 พระอธิการฉิงสวโร พ.ศ. 2511–2512
  พรมหาจิตร จนฺทูปโม พ.ศ. 2514–2517
 พระครูสิริวรวัฒน์  (ประจวบ สกฺกวโร ป.ธ. 4)  ดำรงตำแหน่งตั้งแต่ พ.ศ. 2518
 พระครูปลัดยุทธนา ธนปญฺโญ เจ้าอาวาสรูปปัจจุบัน
# สถานีรถไฟคูรูเมะ
สถานีรถไฟคูรูเมะ  เป็นสถานีรถไฟในนครคูรูเมะ จังหวัดฟูกูโอกะ ประเทศญี่ปุ่น ให้บริการโดยบริษัทรถไฟคีวชู (JR คีวชู) เป็นสถานีรถไฟของคีวชูชิงกันเซ็ง, สายหลักคาโงชิมะ และเป็นสถานีเริ่มต้นของสายหลักคีวได

รถไฟธรรมดาทุกขบวนรวมถึงลิมิเต็ด เอ็กซเพรส ยูฟุ/ยูฟูอิน-โนะ-โมริ ของสายหลักคีวได รถด่วนของสายหลักคาโงชิมะ และคีวชูชิงกันเซ็งขบวนสึบาเมะและขบวนซากูระจอดที่สถานีนี้ ส่วนขบวนมิซุโฮะซึ่งเป็นขบวนที่เร็วที่สุดมีเฉพาะบางขบวนที่จะจอดที่สถานีนี้

 ชานชาลา 
 120px สายหลักคาโงชิมะ (ขึ้น) สู่ ,  (ลง) สู่ , ■ สายหลักคีวได สู่ ,  2■ สายหลักคีวได สู่ ฮิตะ, ยูฟูอิง 320px สายหลักคาโงชิมะ (ขึ้น) สู่ ฮากาตะ, โคกูระ (ลง) สู่ โอมูตะ, คูมาโมโตะ■ สายหลักคีวได สู่ ฮิตะ, ยูฟูอิง 420px สายหลักคาโงชิมะ (ขึ้น) สู่ ฮากาตะ, โคกูระ 520px สายหลักคาโงชิมะ (ขึ้น) สู่ ฮากาตะ, โคกูระ■ สายหลักคีวได สู่ ฮิตะ, ยูฟูอิง 11 18px คีวชูชิงกันเซ็ง (ขึ้น) สู่ ฮากาตะ,  12 18px คีวชูชิงกันเซ็ง (ลง) สู่ , 

 สถานีถัดไป
# ปีศาจสาวมีแต่หัวร่วมไขปริศนา
ปีศาจสาวมีแต่หัวร่วมไขปริศนา หรือ อันเดดเมอร์เดอร์ฟาร์ซ หรือ อันเดดเกิร์ลเมอร์เดอร์ฟาร์ซ'  เป็นซีรีส์นวนิยายญี่ปุ่น เขียนโดยยูโงะ อาโอซากิ เริ่มตีพิมพ์ในเดือนธันวาคม พ.ศ. 2558 วางจำหน่ายถึงเล่มที่ 3 เมื่อปี พ.ศ. 2564 มังงะดัดแปลงวาดภาพโดยฮารูกะ โทโมยามะ เริ่มเผยแพร่ในนิตยสารโชเน็งซิริอุสรายเดือนของสำนักพิมพ์โคดันชะในเดือนมิถุนายน พ.ศ. 2559 ก่อนจะย้ายไปตีพิมพ์ในนิตยสารเนเมซิสในปี พ.ศ. 2560 และย้ายไปเผยแพร่ในเว็บไซต์คอมิกเดส์ในปี พ.ศ. 2561 มังงะได้รับการรวบรวมตีพิมพ์เป็นหนังสือมังงะ (ทังโกบง) ถึงเล่มที่ 3 ซีรีส์อนิเมะโทรทัศน์ดัดแปลงผลิตโดยสตูดิโอลาแปงแทร็กออกอากาศทางผังรายการ+อัลตราของช่องฟูจิทีวีตั้งแต่เดือนกรกฎาคมถึงกันยายน พ.ศ. 2566

 ตัวละคร 

 ผู้ใช้กรงนก 

ปีศาจหญิงสาวในยุคเฮอัน ผู้ถูกตัดศีรษะโดยครึ่งคนครึ่งยักษ์ที่ไม่ทราบตัวตนจากอังกฤษและนำร่างที่ไร้ศีรษะไป ตั้งแต่ที่เธอเป็นปีศาจก็ไม่สามารถตายได้ (และการถูกตัดศีรษะโดยครึ่งคนครึ่งยักษ์ก็ทำให้เธอไม่สามารถฟื้นฟูตัวเองได้) ดังนั้นศีรษะของเธอจึงยังมีชีวิตอยู่ ในที่สุดจึงขอความช่วยหรือจากสึการุในการตามหาร่างกายกลับคืนมาและแก้แค้นคนร้าย

ครึ่งคนครึ่งยักษ์ผู้ถูกฉีดเลือดของยักษ์เข้าร่างกายโดยคนร้ายคนเดียวกันกับที่ตัดศีรษะอายะ ด้วยเหตุนี้จึงมีพลังของยักษ์ โดยส่วนที่เป็นยักษ์มีพลังเหนือกว่าส่วนที่เป็นมนุษย์

เมดผู้เข้มงวดผู้รับใช้อายะ พกปืนเล็กยาวมีดาบปลายปืนใช้สำหรับยิงกระสุนเงิน

 สื่อ 
 นวนิยาย 
ซีรีส์นวนิยาย ปีศาจสาวมีแต่หัวร่วมไขปริศนา เขียนโดยยูโงะ อาโอซากิ เริ่มตีพิมพ์โดยสำนักพิมพ์โคดันชะเมื่อวันที่ 17 ธันวาคม พ.ศ. 2558 โดยเป็นหนังสือในเครือโคดันชะไทงะ   วางจำหน่ายถึงเล่มที่ 3 เมื่อเดือนกรกฎาคม พ.ศ. 2566

 หนังสือนวนิยาย 

 มังงะ 
ซีรีส์มังงะดัดแปลงวาดภาพโดยฮารูกะ โทโมยามะ เริ่มตีพิมพ์ในนิตยสารโชเน็งซิริอุสรายเดือนของสำนักพิมพ์โคดันชะในวันที่ 25 มิถุนายน พ.ศ. 2559 ภายหลังย้ายไปตีพิมพ์ในนิตยสาร ของสำนักพิมพ์โคดันชะตั้งแต่วันที่ 9 มิถุนายน พ.ศ. 2560 หลังจากเนเมซิสยุติการตีพิมพ์ ซีรีส์ย้ายไปเผยแพร่ในเว็บไซต์คอมิกเดส์ หนังสือมังงะรวมเล่ม (ทังโกบง) วางจำหน่ายถึงเล่มที่ 3 เมื่อเดือนมิถุนายน พ.ศ. 2561

 หนังสือมังงะ 

 อนิเมะ 
ซีรีส์อนิเมะดัดแปลงมีการประกาศสร้างระหว่าง "Fuji TV Anime Lineup Presentation 2023" ในวันที่ 22 มีนาคม พ.ศ. 2566 ซีรีส์อนิเมะผลิตสตูดิโอลาแปงแทร็ก กำกับโดย[ชินอิจิ โอมาตะ|มาโมรุ ฮาตาเกยามะ]] เขียนบทโดยโนโบรุ ทากางิ  ออกแบบตัวละครโดยโนริโกะ อิโตโดยอิงจากแนวคิดของเซโรโงะ อิวาโมโตะ และยังทำหน้าที่เป็นเป็นหัวหน้าผู้กำกับแอนิเมชันร่วมกับนาโฮะ คาโซโนะ แต่งดนตรีประกอบโดยยูมะ ยามางูจิ  ออกอากาศตั้งแต่วันที่ 6 กรกฎาคม พ.ศ. 2566 ทางผังรายการ +อัลตราของช่องฟูจิทีวี เพลงเปิดชื่อเพลงว่า "Crack-Crack-Crackle" ร้องโดยวงคลาสซี ส่วนเพลงปิดชื่อเพลงว่า "Reversal" ร้องโดยอันนาเมเดียลิงก์ได้ลิขสิทธิ์เผยแพร่ภูมิภาคในเอเชียตะวันออกเฉียงใต้ ครันชีโรลได้ลิขสิทธิ์เผยแพร่นอกเอเชีย

 รายชื่อตอน 

 หมายเหตุ
# ฟุตบอลชิงแชมป์แห่งชาติยุโรป 2024 รอบคัดเลือก กลุ่มเจ
กลุ่ม เจ ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม เจ ประกอบไปด้วยหกทีม: บอสเนียและเฮอร์เซโกวีนา, ไอซ์แลนด์, ลีชเทินชไตน์, ลักเซมเบิร์ก, โปรตุเกส และ สโลวาเกีย. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.

สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.

ตารางคะแนน

แมตช์
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).

ผู้ทำประตู

หมายเหตุ
# วัดโพธาราม (อำเภอปะนาเระ)
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอปะนาเระ จังหวัดปัตตานี มีที่ดินตั้งวัดเนื้อที่ 17 ไร่ 1 งาน 6 ตารางวา มีที่ธรณีสงฆ์ 21 แปลง เนื้อที่ 12 ไร่ 2 งาน 52 ตารางวา พื้นที่ตั้งวัดเป็นที่ราบลุ่ม มีลักษณะเป็นรูปสี่เหลี่ยมด้านไม่เท่ากัน สภาพแวดล้อมเป็นทุ่งนาของชาวบ้าน ปัจจุบันเจ้าอาวาส คือ พระครูวิชาญโพธิวัฒน์

วัดโพธาราม หรือชาวบ้านเรียกว่า วัดโพธิ์ สร้างขึ้นเป็นวัดเมื่อประมาณ พ.ศ. 2394 โดยมีนายหมวดแดงเป็นประธานดำเนินการสร้างวัด ได้รับพระราชทานวิสุงคามสีมาเมื่อวันที่ 27 มกราคม พ.ศ. 2438 เขตวิสุงคามสีมากว้าง 12 เมตร ยาว 17 เมตร มีช่วงหนึ่งวัดตกอยู่ในสภาพวัดร้างเนื่องจากภาวะความไม่สงบ 3 จังหวัดชายแดนภาคใต้

อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 12 เมตร สร้างเมื่อ พ.ศ. 2505 ศาลาการเปรียญกว้าง 12 เมตร ยาว 14 เมตร สร้างเมื่อ พ.ศ. 2494 กุฏิสงฆ์ จำนวน 2 หลัง เป็นอาคารไม้ยกพื้นสูง และหอฉัน 1 หลัง
# วัดสุทธิกาวาส (จังหวัดปัตตานี)
วัดสุทธิกาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละหาร อำเภอสายบุรี จังหวัดปัตตานี มีที่ดินตั้งวัด 50 ไร่ 3 งาน 53 ตารางวา ที่ธรณีสงฆ์เนื้อที่ 16 ไร่ 76 ตารางวา

วัดสุทธิกาวาส  เดิมชาวบ้านเรียก วัดสักขี หรือ วัดกวักขี หรือ วัดขี แต่ชาวมุสลิมเรียก กรากกี สร้างเมื่อ พ.ศ. 2300 โดยยายทอง (โต๊ะทอง) จอมเจ้าหอมและนางพญาชี ได้รับพระราชทานวิสุงคามสีมาเมื่อ พ.ศ. 2486 ในอดีตเจ้าเมืองสายบุรีจะประกอบพิธีถือน้ำพิพัฒน์สัตยาแก่ข้าราชการประจำเมืองที่วัดนี้ สาเหตุที่ชื่อวัดสักขี เนื่องมาจากวัดนี้มีบ่อน้ำศักดิ์สิทธิ์ตั้งอยู่ริมทางขึ้นสู่พระวิหารกว้าง 1 ศอก ลึก 1 ศอก น้ำใสปริ่มอยู่ตลอดปี ซึ่งน้ำในบ่อใช้ประกอบพิธีถือน้ำพิพัฒน์สัตยา

โบราณสถานและโบราณวัตถุที่สำคัญ ได้แก่ วิหารขนาดเล็กอยู่หลังหนึ่ง ตั้งอยู่บนเนินเขาเตี้ย ๆ ภายในมีวิหารพระพุทธรูปปางมารวิชัย 3 องค์ เล่ากันว่ามีผู้ไปพบพระพุทธรูปฝังอยู่ใกล้กับต้นไทรในหมู่บ้านชเม (ช่องแมว) หลังค่ายลูกเสือสุริยะสุนทรครั้นความทราบไปถึงหมู่พุทธศาสนิกชนในละแวกนั้น ก็พากันอัญเชิญมาประดิษฐานไว้ในวิหารและสร้างพรพุทธรูปขึ้นอีก 2 องค์ ประดิษฐานทแยงมุมเป็นรูปสามเหลี่ยม กรมศิลปากรได้ขึ้นทะเบียนพระพุทธรูปทั้ง 3 องค์ เมื่อวันที่ 8 มีนาคม พ.ศ. 2478 มีซากเจดีย์เหลือแต่ฐานสร้างประมาณ พ.ศ. 2300 เป็นศิลปะอยุธยา สันนิษฐานว่าบรรจุอัฐิผู้สร้างวัดคือ ยายทอง (โต๊ะทอง) จอมเจ้าหอมและนางพญาชี
# จักรพรรดินุเมริอานุส
นูเมเรียน (เสด็จสวรรคตในเดือนพฤศจิกายน ค.ศ. 284) เป็นจักรพรรดิแห่งโรมันตั้งแต่ปี ค.ศ. 283 ถึง ค.ศ. 284 ร่วมกับจักรพรรดิคารินุส ผู้เป็นพระเชษฐา จักรพรรดิทั้งสองพระองค์นั้นเป็นพระราชโอรสของจักรพรรดิคารุส ซึ่งทรงเป็นนายพลที่ได้รับการยกขึ้นสู่ฝ่ายสำนักเจ้าหน้าที่ระดับสูงไปรโตริอานีในรัชสมัยจักรพรรดิโพรบุสในปี ค.ศ. 282Leadbetter, "Carus."